I natt fikk du én time ekstra
Vinteren nærmer seg, og det innebærer blant annet at det er på tide å stille klokken. Som vanlig skjer skiftet fra sommer- til vintertid den siste helgen i oktober. I år skjer det natt til søndag 29. oktober. Og da kommer spørsmålet mange stiller seg hvert halvår: Hvilken vei skal vi stille klokken? En huskeregel som kan være nyttig, er at vi alltid skal stille klokken mot sommeren. Det betyr at vi nå på høsten skal stille klokken tilbake. Sett denne? Brite med halsbrekkende stunt over Sør-AfrikaKl. 03.00 søndag 29. oktober skal klokken stilles til kl. 02.00. Dermed kan vi få én time ekstra søvn. Samtidig vil det fremover bli litt lysere på morgenen, og det vil bli mørkt litt tidligere på kvelden. Noen vil kanskje tenke at skiftet til vintertid gjør at utestedene vil ha én time ekstra skjenketid natt til søndag. Men dette er feil. Utestedene har ikke lov til dette, og skjenkingen vil derfor stenge samtidig som klokka skal stilles tilbake fra 03.00 til 02.00. I 2017 bruker mange mobilen som klokke, og de fleste av disse stiller seg selv – uten at du trenger å gjøre noe. Det er uansett lurt å være bevisst på skiftet til vintertid. Husker du? NRK hadde trøbbel med å stille klokkenVintertid regnes som Norges normaltid. Det er ingen helsemessige grunner til at vi har sommertid. Det handler rett og slett om at det er praktisk fordi EU har det. Tidligere har det vært flere grunner til at land ønsket å skifte til sommertid. Det har både handlet om å utnytte dagslyset bedre og om å spare energi. I Norge ble det fast sommertid først fra 1980. I 1996 ble sommertiden den samme i alle EU-landene, og Norge følger nå EUs sommertid. Det Nærings- og fiskeridepartementet som administrerer sommertiden gjennom «Forskrift om sommertid». For øvrig var Island lenge det eneste landet i Europa som ikke justerte klokken for sommertid. Men i 2011 ble sommertid avskaffet også i Russland. Og senere har Hviterussland og Tyrkia fulgt etter, ifølge Wikipedia. Finland er blant landene som nå vurderer å avskaffe ordningen.
Føler du deg ekstra uthvilt i dag? Natt til søndag ble sommertid til vintertid - og klokken ble stilt en time tilbake.